2004R1582 — ET — 11.09.2004 — 000.001

Käesolev dokument on vaid dokumenteerimisvahend ja institutsioonid ei vastuta selle sisu eest

Parandatud:

▼B

KOMISJONI MÄÄRUS (EÜ) nr 1582/2004,

8. september 2004,

millega algatatakse uurimine nõukogu määrusega (EÜ) nr 1470/2001 kehtestatud Hiina Rahvavabariigist pärinevate kompaktluminofoorlampide (CFL) impordile kehtestatud dumpinguvastastest meetmetest võimaliku kõrvalehoidmise suhtes, mis toimub Vietnamist, Pakistanist või Filipiinidelt saadetud kompaktluminofoorlampide (CFL), deklareeritud Vietnami, Pakistani või Filipiinide tootena või mitte, importimise teel, ning kehtestatakse nimetatud impordi registreerimise kohustuslikkus

EUROOPA ÜHENDUSTE KOMISJON,

võttes arvesse Euroopa Ühenduse asutamislepingut,

võttes arvesse nõukogu 22. detsembri 1995. aasta määrust (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed ( 1 ) (“algmäärus”), eriti selle artikli 13 lõiget 3 ning artikli 14 lõikeid 3 ja 5,

olles konsulteerinud nõuandekomiteega,

ning arvestades järgmist:TAOTLUS

Komisjon on saanud algmääruse artikli 13 lõikest 3 lähtuva taotluse uurida võimalikku Hiina Rahvavabariigist pärinevate kompaktluminofoorlampide (CFL) suhtes kehtestatud dumpinguvastastest meetmetest kõrvalehoidmist.

Taotluse esitas 16. augustil 2004 Euroopa valgustitööstus- ja valgustikaubandusorganisatsioon (LITE) ühenduses tegutsevate CFL tootjate ja importijate nimel.

TOODE

Võimaliku kõrvalehoidmisega seostuv toode on Hiina Rahvavabariigist pärinev kompaktluminofoorne lahenduslamp koos ühe või enama klaastoruga ning kõigi valgustuselementide ja elektrooniliste koostisosadega, mis on kinnitatud lambi alusele või integreeritud lambi alusesse, ja mida tavaliselt deklareeritakse CN-koodi ex853931 90 (TARICi-kood 85393190*91) all (“asjakohane toode”). Need CN-koodid on antud ainult informatsiooni korras.

Uurimisalune toode on kompaktluminofoorne lahenduslamp koos ühe või enama klaastoruga ning kõigi valgustuselementide ja elektrooniliste koostisosadega, mis on kinnitatud lambi alusele või integreeritud lambi alusesse ja mis on saadetud Vietnamist, Pakistanist või Filipiinidelt ning tavaliselt deklareeritud sama CN-koodi all nagu Hiina Rahvavabariigist pärinev asjakohane toode.

OLEMASOLEVAD MEETMED

Praegu jõus olevad meetmed, millest arvatavasti kõrvale hoitakse, on dumpinguvastased meetmed, mis on kehtestatud nõukogu määrusega (EÜ) nr 1470/2001. ( 2 )

ALUSED

Taotlus sisaldab piisaval hulgal esmapilgul usutavaid tõendeid, et Hiina Rahvavabariigist pärineva asjakohase toote impordi puhul hoitakse kõrvale dumpinguvastastest meetmetest, kasutades uurimisaluse toote ümberlaadimist Vietnamis, Pakistanis või Filipiinidel ja/või kokkupanemist Vietnamis, Pakistanis või Filipiinidel.

Esitatud tõendid on järgmised:

Taotlus näitab märkimisväärset muutust kaubandusskeemis, kuna uurimisaluse toote importimine on märgatavalt suurenenud, samal ajal kui Hiina Rahvavabariigist pärineva kõnealuse toote import on meetmete rakendamise tagajärjel vähenenud ning selliseks muutuseks ei leidu piisavalt muid adekvaatseid põhjendusi ega õigustusi kui ainult tollimaksu kehtestamine.

See muutus kaubandusskeemis paistab tulenevat Hiina Rahvavabariigist pärineva CFLi ümberlaadimisest Vietnamis, Pakistanis või Filipiinidel ja/või CFLi kokkupanemisest Vietnamis, Pakistanis või Filipiinidel.

Lisaks sellele sisaldab taotlus piisaval hulgal esmapilgul usutavaid tõendeid, et olemasolevate kõnealuse toote Hiina Rahvavabariigist importimisega seotud dumpinguvastaste meetmete korrektiivset toimet kahjustatakse kvantiteedi ja hindade osas. Märkimisväärsed CFLi impordimahud Vietnamist, Pakistanist ja Filipiinidelt on asendanud Hiina Rahvavabariigist pärineva vaatlusaluse toote impordi.

Lõpuks sisaldab taotlus piisaval hulgal esmapilgul usutavaid tõendeid, et uurimisaluse toote hinnad on dumpinguhinnad, võrreldes Hiina Rahvavabariigist pärineva CFLi eelnevalt kehtestatud normaalväärtusega.

Kui uurimise käigus tehakse kindlaks kõrvalehoidmistegevus Vietnami, Pakistani või Filipiinide kaudu, mida hõlmab algmääruse artikkel 13, välja arvatud ümberlaadimine ja kokkupanek, võib uurimine katta ka neid tegevusi.

MENETLUS

Eelnevast lähtudes otsustas komisjon, et on piisavalt tõendeid, et õigustada uurimise algatamist vastavalt algmääruse artiklile 13 ja muuta Vietnamist, Pakistanist ja Filipiinidelt lähtuv CFLi import, deklareerituna Vietnamist, Pakistanist või Filipiinidelt pärinevana või mitte, registreeritavaks vastavalt algmääruse artikli 14 lõikele 5.

Küsimustikud

Selleks et saada informatsiooni, mida ta peab uurimise jaoks vajalikuks, saadab komisjon küsimustikud Vietnami, Pakistani ja Filipiinide eksportijatele/tootjatele ja eksportijate/tootjate ühendustele, Hiina Rahvavabariigi eksportijatele/tootjatele ja eksportijate/tootjate ühendustele, ühenduse eksportijatele/tootjatele ja eksportijate/tootjate ühendustele, kes tegid uurimisalast koostööd, mis viis käesolevate meetmeteni või mis on taotluses loetletud, ning lisaks Hiina Rahvavabariigi, Vietnami, Pakistani ja Filipiinide ametiasutustele. Vajaduse korral võib informatsiooni saada ka ühenduse tööstusharust.

Kõik huvitatud isikud peaksid komisjoniga viivitamata ühendust võtma, kuid mitte hiljem kui artiklis 3 määratud tähtajaks, et saada teada, kas nad on taotluses loetletud, ja nõudma vajaduse korral küsimustikku käesoleva määruse artikli 3 lõikes 1 määratud ajalimiidi piires, arvestades, et artikli 3 lõikes 2 määratud tähtaeg kehtib kõigi huvitatud isikute suhtes.

Hiina Rahvavabariigi, Vietnami, Pakistani ja Filipiinide ametiasutusi teavitatakse uurimise algusest ja neile saadetakse taotluse koopia.

Informatsiooni kogumine ja ärakuulamiste korraldamine

Kõiki huvitatud isikuid palutakse käesolevaga esitada oma kirjalik nägemus ja esitada toetavad tõendid. Lisaks sellele võib komisjon huvitatud isikud ära kuulata, eeldades, et nad esitavad kirjaliku taotluse ja näitavad, et neil on konkreetseid põhjusi, miks nad tuleks ära kuulata.

Vabastus impordi registreerimisest või meetmetest

Kuna võimalik kõrvalehoidmine toimub väljaspool ühendust, on võimalik asjakohase toote tootjatele, kes suudavad näidata, et nad ei ole seotud ühegi meetmete alla kuuluva tootjaga, ja tõestada, et nad ei hoia kõrvale, nagu on kindlaks määratud algmääruse artikli 13 lõigetes 1 ja 2, näha ette vabastusi vastavalt algmääruse artikli 13 lõikele 4. Tootjad, kes soovivad vabastust saada, peaksid esitama taotluse koos asjakohaste tõenditega käesoleva määruse artikli 3 lõikes 3 nimetatud tähtajaks.

REGISTREERIMINE

Vastavalt algmääruse artikli 14 lõikele 5 tuleb uurimisaluse toote import registreerida, tagamaks, et kui uurimise käigus avastatakse kõrvalehoidmine, oleks võimalik tagasiulatuvalt välja nõuda dumpinguvastane tollimaks vastava summa ulatuses alates Vietnamist, Pakistanist või Filipiinidelt saadetud toodete registreerimise kuupäevast.

TÄHTAJAD

Korraliku asjaajamise huvides tuleks kehtestada tähtaeg, mille jooksul:

— huvitatud isikud saavad komisjonile endast teada anda, esitada oma kirjaliku nägemuse ja vastused küsimustikule või ükskõik millist muud informatsiooni, mida tuleks uurimise ajal arvesse võtta,

— Vietnami, Pakistani ja Filipiinide tootjad saavad taotleda impordi registreerimisest või meetmetest vabastamist,

— huvitatud isikud võivad teha kirjaliku taotluse, et komisjon nad ära kuulaks.

Tähelepanu osutatakse tõsiasjale, et enamiku algmääruses kehtestatud menetlusõiguste rakendamine sõltub sellest, kas osapool teeb oma huvi teatavaks käesoleva määruse artiklis 3 nimetatud ajalimiidi piires.

KOOSTÖÖSOOVIMATUS

Juhul kui mõni huvitatud isik ei võimalda juurdepääsu vajalikule teabele või ei esita vajalikku teavet ettenähtud tähtaja jooksul või märkimisväärselt takistab uurimist, siis võib nii negatiivsed kui ka positiivsed esialgsed või lõplikud, järeldused teha vastavalt algmääruse artiklile 18 kättesaadavate faktide põhjal.

Kui selgub, et mõni huvitatud isik on andnud vale või eksitavat informatsiooni, jäetakse see info tähelepanuta ja vastavalt algmääruse artiklile 18 kasutatakse kättesaadavat informatsiooni. Kui mõni huvitatud isik ei tee koostööd või teeb ainult osaliselt koostööd ning järeldused rajanevad seega vastavalt algmääruse artiklile 18 kättesaadavatel faktidel, võib tulemus olla selle isiku jaoks vähem soodne kui siis, kui ta oleks koostööd teinud.

ON VÕTNUD VASTU KÄESOLEVA MÄÄRUSE: